
1. Original text and translation of the text from Shijing pingshi  (Preface)
1.1 Original text – Part I 詩之來源A
        詩之肇始，蓋有文字之先，情動口號而已。故沈約宋書謝靈運傳論曰：「然則歌詠所興，宜自生民始也。」是詩者，言志者也。虞書曰：「詩言志，歌永言。聲依永。律和聲。」說文曰：「詩，志也，從言寺聲。古文作 ，從言之聲。」釋名曰：「詩，之也，志之所之也。」詩大序曰：「詩者，志之所之也，在心爲志，發言爲詩。」文心雕龍明詩篇曰：「詩者，持也，持人情性。」是詩之爲作，乃情感之所之也。故詩大序又曰：「情動於中而形於言，言之不足，故嗟歎之。嗟歎之不足，故永歌之。永歌之不足，不知手之舞之，足之蹈之也。」
1.2 Translation of Part I
Text text text text text text
1.3 Original text – Part II 詩之來源B
        朱熹詩集傳序曰：「人生而靜，天之性也。感於物而動，性之欲也。夫既有欲矣，則不能無思。既有思矣，則不能無言。既有言矣，則言之所不能盡，而發於咨嗟詠歌之餘者，必有自然之音響節族（奏）而不能已焉，此詩之所以作也。」然則詩之爲作，由情而發，由言而現，由永歌韻律而成，至於手舞足蹈而爲之象。是知古之詩也，可低詠長嘯，可扣絃高歌，亦可依聲和律，頓足起舞者也。其爲至情之表現，人性之流露，而生活之寫照乎！至其激發，或緣於苦楚，或緣於激憤，或緣於喜怒。皆爲情之所觸，意之所之，而宣之於詞也。
1.4 Translation of Part II
Text text text text text text
1.5 Original text – Part III詩之名稱A
    詩經一詞，古無之，古惟稱之曰詩。論語陽貨篇曰：「詩，可以興，可以觀，可以群，可以怨。」又季氏篇曰：「不學詩，無以言。」又述而篇曰：「子所雅言，詩、書、執禮，皆雅言也。」或稱詩三百者，言其數目也。論語爲政篇曰：「孔子曰：『詩三百，一言以蔽之，曰：思無邪。』」又子路篇曰：「誦詩三百，授之以政，不達。使於四方，不能專對，雖多，亦奚以爲。」或稱之爲毛詩，緣毛公而得名，蓋與齊、魯、韓三家詩同以傳人稱。是在詩之上注以傳人，仍爲詩而已。詩始稱爲經，當起於戰國晚年。禮記經解篇曰：「入其國，其教可知也。其爲人也，溫柔敦厚，詩教也。」是以詩爲經。
1.6 Translation of Part III
Text text text text text text
1.7 Original text – Part IV 詩之名稱B
    莊子天運篇曰：「孔子謂老聃曰：『丘治詩、書、禮、樂、易、春秋六經。』」而莊子天道篇又有「十二經」之言。禮記經解，與莊子天運、天道，不知究竟作成何時，約而言之，天運、天道，最早不能超過戰國晚年，而經解一篇，則十之八九爲西漢初年作品。於此，知詩之被稱爲經，當在戰國之世，不應後於墨經與孝經之稱爲經。莊子天下篇論別墨曰：「俱誦墨經，而倍譎不同。」呂氏春秋察微篇曰：「孝經云：『高而不危，所以長守貴也。』」就天下篇敍述各學派，尚無秦漢間色彩，可證知彼篇之著成，當在戰國晚年。
1.8 Translation of Part IV
Text text text text text text
1.9 Original text – Part V 詩之名稱C
    而呂氏春秋，則作成於秦八年。據此記載，知子書如墨子，而孝經爲傳紀之書，漢志列於論語之後，小學之前，在戰國晚年或秦初，皆已有經尊稱。至高文典冊之詩、書、易之稱爲經，當不後於此。是以荀子勸學篇曰：「學惡乎始？惡乎終？始乎誦經，終乎讀禮。」此所謂經，當指詩、易而言。惟將經字與詩連在一起，最早爲司馬遷史記儒林傳之「申公獨以詩經爲訓以教。」至正式連屬爲書名，以宋人廖剛之詩經講義爲最早，約爲南宋初年。而漢志云：「詩、易經」云云，經字應屬下讀。
1.10 Translation of Part V
Text text text text text text

[bookmark: _GoBack]2. Original text and translation of the text from Shifa tongwei (Part of Chapter Two)
2.1 Original text – Part I 
       詩有三超。識見宜超，氣象宜超，語意宜超，惟胸次高曠者能之。詩有四高。格宜高，興宜高，地步宜高，手眼亦宜高，而皆求諸修養。詩有四近。宜近情，宜近理，宜近風雅，宜近畫圖。情理得之於學問，風雅得之於《詩》、《騷》，而畫圖則取助於江山。詩有三深。情宜深，意宜深，味宜深。皎然曰：「氣象氤氳，由深於體勢；意度盤礴，由深於作用；用律不滯，由深於聲對；用事不直，由深於義類。」此說甚精，特深作熟解，不與淺對耳。
2.2 Translation of Part I
Text text text text text text
2.3 Original text – Part II
        詩有三淺。意宜深而語宜淺，鍊宜精而色宜淺，學宜富而用事宜淺，所謂深入而淺出也。詩有三嚴。紀律宜嚴，對章宜嚴，棄取宜嚴，不嚴則懈而滑矣。詩有三寬。聲病無礙者宜寬（如八病中後四病之類），俗論太刻者宜寬（如論杜詩每聯上句第七字上去入間用之類），瑜多瑕少者宜寬。寬者寬之，嚴者嚴之，而詩律工矣。詩有三留。留好意以待發揮，留好字以助警策，留好韻以助精神。建安盛唐多好意，太康、中唐多好字，永明、大曆多好韻，唯大家爲能兼之。
2.4 Translation of Part II
Text text text text text text
2.5 Original text – Part III
        詩有四不可。骨不可露，氣不可浮，情不可過，意不可偏。皎然曰：「氣高而不怒，怒則失於風流；力勁而不露，露則傷於斤斧；情多而不暗，暗則蹶於拙鈍；才贍而不疏，疏則損於筋脈。」兩說可以相輔，而宋賢多犯此病。（失於風流，言不風流也。）詩有四勿傷。鍊勿傷氣，曲勿傷意，淡勿傷味，瘦勿傷神。前賢如張景陽能不傷氣，杜子美能不傷意，陶淵明、孟山人能不傷味，王右丞、劉文房能不傷神。
2.6 Translation of Part III
Text text text text text text
2.7 Original text – Part IV 
    詩有三盡三不盡。景盡情不盡，語盡意不盡，趣盡味不盡。唐詩中晚以後，往往失之於盡，而宋賢尤鮮餘味。取法乎中，僅得乎下，所以宋詩不宜學也。詩有三可借。故事可借，字意可借，古人句可借。（借句者當注明。）詩有三不欲勝。文不欲勝質，境不欲勝情，情不欲勝理。然五者相濟而不可偏勝。文勝則浮，質勝則俚，境勝則虛，情勝則實，理勝則迂滯而不近風雅矣。
2.8 Translation of Part IV
Text text text text text text
2.9 Original text – Part V 
    詩有五不可失。麗不可失之艷，新不可失之巧，淡不可失之枯，壯不可失之粗豪，奇不可失之穿鑿。李長吉奇而鑿，李山甫壯而粗，姚武功淡而枯，四靈新而巧，香奩、西崑麗而艷，雖復名家，不可訓也。詩有五可五不可。可頌不可諛，可刺不可訕，可怨不可疾，可樂不可淫，可哀不可傷。小人之詩則頌而諛、刺而訕，淺人之詩則怨而疾、樂而淫、哀而傷矣。詩有八能。能放不可不能收，能入不可不能出，能呼不可不能應，能即不可不能離。
2.10 Translation of Part V
Text text text text text text
2.11 Original text – Part VI 
    詩有二不可廢。雖欲廢巧尚直，而思致不得絀；雖欲廢詞尚意，而典麗不得遺。宋人尚意，遺典麗而得枯澀；貫休尚直，絀思致而成口語。詩有四離。雖期道情而離深僻，雖用經史而離書生，雖尚高逸而離迂遠，雖欲飛動而離輕浮。此唯卓然名家者能之，非所期於衆流矣。詩有六至。至險而不僻，至奇而不怪，至麗而自然，至苦而無跡，至近而意遠，至放而不迂。宜於唐賢中求其矩矱，而取則焉。
2.12 Translation of Part VI
Text text text text text text
2.13 Original text – Part VII 
    詩宜去六迷。以虛誕爲高古如盧玉川，以緩漫為冲澹如釋齊己，以詭怪爲新奇如李昌谷，以爛熟爲穩約如白樂天，以氣少力弱爲容易，以錯用意爲獨善，時見於晚唐五季諸家，皆無可觀。詩宜去五俗。一曰俗體，二曰俗意，三曰俗句，四曰俗字，五曰俗韻。江湖小說家詩，兼茲五者之病。詩有六忌。語忌直而意忌淺，脈忌露而味忌短，聲韻忌散緩，節奏忌迫促。宋人患脈露而味短，聲韻不講而節奏荒矣。
2.14 Translation of Part VII
Text text text text text text

Text text text text text text

Text text text text text text
